Horvát népismeret 3. osztály 2020.NAT

**HORVÁT NÉPISMERET**

A hazai horvát nemzetiség számára a nyelv és a kultúra az identitás fenntartásának és megerősödésének alapvető feltétele. A már évtizedek óta érzékelhető előrehaladott asszimilációs folyamat következtében megnőtt a nevelési és oktatási intézmények szerepe a nyelv, a kultúra és az identitás továbbadásában. Az oktatási intézmények nem építhetnek a tanulók otthonról hozott nyelvi ismereteire.

Az oktatás eredményességének érdekében ennek a megváltozott helyzetnek tükröződnie kell a fejlesztendő kompetenciákban és a közműveltségi tartalmakban.

A nevelés és oktatás feladatai nem korlátozódhatnak csak az ismeretek átadására és a készségek fejlesztésére. Gyakorlati és sokrétűen felhasználható tudásra és képességekre kell törekedni, amelyek egyben feltételei az értékeken alapuló cselekvésnek. Az önmeghatározás, ítélőképesség, a tudomány és művészet iránti nyitottság és a mindenkori személyes adottságok és lehetőségek határain belüli teljesítmény elérése a cél. Ez a feltételrendszer nyit utat a felelősségteljes élet felé.

Az élethosszig tartó tanulás jegyében a magyarországi nemzetiségek legfontosabb oktatáspolitikai célja egy olyan nevelési és oktatási kínálat fenntartása és fejlesztése, amely mindenki számára elérhető és átjárható. A nemzetiség nyelvén felkínált nevelés és oktatás épít arra, hogy a nemzetiséghez tartozók ezzel a lehetőséggel minden életszakaszban élhetnek.

A nyelv magas szintű birtoklása, a helyi nyelvjárások és szokások ápolása, a történelem és a jelen ismerete – mindezek az identitás nélkülözhetetlen részét képezik. Modern világunkban az emberi kapcsolatokon keresztül történő tanulás éppoly fontos, mint a tudás és az információ megszerzése, valamint cselekvési stratégiák kifejlesztése.

A horvát nemzetiségi iskolák tanulói először élményszerű helyzetekben találkoznak a legfontosabb hagyományokkal, az életmóddal és a nemzetiség kultúrájával. Ezekre az élményekre építve cselekvés- és projektorientált oktatási formákban a fokozatosság elve alapján szereznek ismereteket a nemzetiség történeleméről, néprajzáról, nyelvéről, irodalmáról és a médiáról.

A horvát népismeret tantárgy tanulása a tanulók számára lehetővé teszi, hogy toleránsak és nyitottak legyenek a mássággal szemben, amely alkalmassá teszi őket más nemzetiségek és népek elfogadására.

A heti kötelező egy tanítási óra a tizenkét évfolyamon keresztül intenzív és alapos ismeretszerzést és képességfejlesztést tesz lehetővé. Az ismeretanyag más tantárgyakba való integrálása már nem lehetséges, de az azokhoz való kapcsolódást érdemes szem előtt tartani, ennek lehetőségét a tananyag tartalmak magukban hordozzák.

A horvát népismeret tantárgy feladata – identitás- és értékközvetítés – hatással van a módszerek megválasztására. A nyitott oktatási formákban történő tanítás olyan ismeretszerzést biztosít, amely az élménytől a cselekvésen és megértésen át a tapasztalathoz vezet.

A tantárgy az Irányelvekben meghatározott kulcskompetenciák – a kommunikáció, az időben és térben való tájékozódás, a reflexiót irányító kérdések, a kritikai gondolkodás és az önálló tanulás – fejlesztése révén eléri, hogy a tanulók alkalmassá váljanak önálló projektmunkára, azok irányítására, lebonyolítására, valamint a nemzetiségi életben való aktív, öntudatos részvételre.

A tantárgy órakerete:

|  |  |  |  |  |
| --- | --- | --- | --- | --- |
| Évfolyam | Heti órakeret | Évi órakeret | Kerettantervi órakeret | Helyi tervezésű órakeret |
| 1. | 1 | 36 | 33 | 3 |
| 2. | 1 | 36 | 33 | 3 |
| 3. | 1 | 36 | 33 | 3 |
| 4. | 1 | 36 | 33 | 3 |
| 5. | 1 | 36 | 33 | 3 |
| 6. | 1 | 36 | 33 | 3 |
| 7. | 1 | 36 | 33 | 3 |
| 8. | 1 | 36 | 33 | 3 |

**3. évfolyam:**

|  |  |  |  |
| --- | --- | --- | --- |
| Tematikai egység címe | Kerettantervi óraszám | Helyi többlet óraszám | Témakör összes időkerete |
| 1. **Énkép, család, rokonság, barát** | 2 |  | 2 |
| 1. **Ünnepek I. (advent, karácsony, Szent Miklós/Mikulás, Szent Luca, újév, farsang)** | 10 |  | 10 |
| 1. **Ünnepek II. (mindenszentek, Szent Márton, virágvasárnap, húsvét)** | 5 |  | 5 |
| 1. **A hazai horvátság zenei és tánckultúrája, valamint népviselete** | 4 | 3 | 7 |
| 1. **A hazai horvátság épített környezete és annak berendezési tárgyai** | 4 |  | 4 |
| 1. **Népi mesterségek, munkaeszközeik és az általuk készített termékek** | 5 |  | 5 |
| 1. **A természet változásainak megfigyelése az ünnepekhez, a ház körüli tevékenységekhez kapcsolódóan** | 3 |  | 3 |
| Évfolyam összesen: | 33 | 3 | 36 |

**3. évfolyam**

Az alapfokú nevelés-oktatás első szakasza, az alsó tagozat az iskolába lépő kisgyermekben fejleszti a megismerés, a megértés és a tanulás iránti érdeklődést, nyitottságot. Fokozatosan átvezeti a gyermeket az óvoda játékközpontú tevékenységéből az iskolai tanulás tevékenységeibe. Fogékonnyá teszi saját környezete, a természet, a társas kapcsolatok, majd a tágabb társadalom értékei iránt. Az iskola teret ad a gyermek játék és mozgás iránti vágyának, segíti természetes fejlődését, érését. A tanítási tartalmak feldolgozásának folyamatában – élményszerű tanulással, problémahelyzetekből kiinduló izgalmas tevékenységekkel, kreativitást ösztönző feladatokkal – fejleszti az alapvető képességeket és alapkészségeket, közvetíti az elemi ismereteket, szokásokat alakít ki.

|  |  |  |
| --- | --- | --- |
| **Tematikai egység** | **Énkép, család, rokonság, barát** | **Órakeret 4 óra** |
| **Előzetes tudás** |  | |
| **A tematikai egység nevelési-fejlesztési céljai** | Az önismeret és az önazonosság fejlesztése, megerősítése és megőrzése; az önelfogadás vállalásának segítése, a gondolkodási képességek fejlesztése; a másság elfogadására való nevelés; a nyelvi kommunikációs képesség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Bemutatkozás: személyes adatok ‑ név (a vezeték- és keresztnév milyen eredetre vall, miért éppen így hívnak, van-e ilyen nevű még a családban, rokonságban).  Lakóhelyem: a lakóhely megnevezése, horvát elnevezése, lakosság összetétele (élnek-e benne még horvátok, esetleg más nemzetiségek a magyarokon kívül).  Család: a család tagjai, azok nevei, a nagyszülőkkel való kapcsolattartás formái és alkalmai, ha nem a családban élnek; a család tagjainak/nagyszülőknek megszólítása (tata, japa, dida).  Rokoni kapcsolatok: a rokonok megnevezése, lakhelyük, kapcsolattartás a rokonokkal, annak formái és alkalmai; a rokonok megszólítása (pl. tetak, ujo).  Barátok: a tanuló barátai, a család barátai; a velük való kapcsolattartás formái és alkalmai; a barátság alapjának megnevezése.  Kommunikáció: a tanuló és a szülők/nagyszülők/rokonok/barátok anyanyelve; a mindennapi kommunikáció nyelve, a felsoroltak közötti kapcsolattartás nyelve. | *Horvát nyelv és irodalom; magyar nyelv és irodalom:* versek, olvasmányok.  *Környezetismeret; technika, életvitel és gyakorlat:* család, rokonság, barátok. |

|  |  |
| --- | --- |
| **Kulcsfogalmak** | Család, rokon, barát, anyanyelv, nyelv. |

|  |  |  |
| --- | --- | --- |
| **Tematikai egység** | **Ünnepek I. (advent, karácsony, Szent Miklós/Mikulás, Szent Luca, újév, farsang)** | **Órakeret 20 óra** |
| **Előzetes tudás** |  | |
| **A tematikai egység nevelési-fejlesztési céljai** | A kulturális kompetencia fejlesztése; a hagyományok és szokások, valamint azok ápolásának megismertetése. A nyelvi kommunikációs képesség, a kreativitás, az együttműködési képesség, valamint az empatikus képesség fejlesztése. A hallott és olvasott szöveg értésének, valamint az előadókészségnek a fejlesztése. A térben és időben való tájékozódás fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Advent: az ünnep jelentése és jelentősége, az ünneplés ideje és módja, adventi koszorú készítése.  Karácsony: az ünnep jelentése és jelentősége; az ünneplés ideje és módja; az ünnep „kellékei” (karácsonyfa, betlehem); ételei, étkezési szokásai (pl. asztalterítés) megismerése; az ünnephez fűződő dalok, mondókák, köszöntők megismerése (saját nyelvjárásán is) és előadása (dramatikus játékok); személyes élmények felidézése (pl. a nagyiéknál úgy ünnepeltünk, hogy…, amikor kicsi voltam, akkor…); az ünnepekhez kötődő ajándékok és díszek készítése; részvétel a családi és iskolai fenyőfa feldíszítésében és az iskolai ünnepségen.  Szent Miklós/Mikulás: az ünnep jelentése és jelentősége; az ünneplés ideje és módja; az ünnep „szereplői (Szent Miklós – Mikulás, krampuszok)” és „kellékei” (virgács, csizma, ajándék); az ünnephez fűződő dalok megismerése, előadása; mikulásdíszek készítése.  Szent Luca: az ünnep jelentése és jelentősége; az ünneplés ideje és módja; az ünnep szentje, Szent Luca és jellegzetes tárgya (Luca széke), a hozzá fűződő hagyomány megismerése (pl. búza vetése); az ünnephez fűződő mondókák megtanulása (saját nyelvjárásán is) és előadása.  Újév: az ünnep jelentése és jelentősége; az ünneplés ideje és módja; az ünnephez fűződő étkezési szokások és egyéb hagyományok megismerése; az ünnephez kapcsolódó mondókák, énekek, köszöntők megismerése (saját nyelvjárásán is) és előadása; személyes élmények felidézése.  Farsang: az ünnep jelentése és jelentősége; az ünneplés ideje és módja; a mohácsi busójárás megismerése (pl. videón keresztül); a lakóhely farsangi szokásai felelevenítése; álarcok készítése; részvétel az iskolai farsangi bálon, esetleg a lakóhely által szervezett utcai felvonuláson.  Az ünnepekhez kapcsolódó műalkotások megismerése. | *Horvát nyelv és irodalom; magyar nyelv és irodalom:* olvasás, mondókák, köszöntők.  *Környezetismeret:* városok megkeresése a térképen.  *Ének-zene:* az ünnepekhez kötődő dalok és zenék.  *Dráma és tánc:* betlehemezés.  *Vizuális kultúra:* az ünnepekhez kötődő díszek készítése, műalkotások megismerése.  *Technika, életvitel és gyakorlat:* díszek készítése, asztalterítés, jellemző ételek. |

|  |  |
| --- | --- |
| **Kulcsfogalmak** | Advent, karácsony, Mikulás-nap, Luca-nap, újév, farsang, fánk, busójárás, betlehem. |

|  |  |  |
| --- | --- | --- |
| **Tematikai egység** | **Ünnepek II. (mindenszentek, Szent Márton, virágvasárnap, húsvét)** | **Órakeret 10 óra** |
| **Előzetes tudás** |  | |
| **A tematikai egység nevelési-fejlesztési céljai** | A kulturális kompetencia fejlesztése, a hagyományok és szokások megismertetése és ápolásuk kialakításának segítése. A nyelvi kommunikációs képesség, a kreativitás, az együttműködési képesség, valamint az empatikus képesség fejlesztése. A hallott és olvasott szöveg értésének, valamint az előadókészségnek a fejlesztése. A térben és időben való tájékozódás fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Mindenszentek: az ünnep jelentése és jelentősége; az ünneplés ideje és módja; az ünnephez fűződő szokások és egyéb hagyományok megismerése.  Szent Márton: az ünnep jelentése és jelentősége; az ünneplés ideje és módja; az ünnephez fűződő szokások és egyéb hagyományok megismerése (pl. az újbor megszentelése).  Virágvasárnap: az ünnep jelentése és jelentősége; az ünneplés ideje és módja; az ünnephez fűződő szokások és egyéb hagyományok megismerése (pl. a virágvasárnapkor megszentelt barka megvédi a családi házat a villámcsapástól).  Húsvét: az ünnep jelentése és jelentősége; az ünneplés ideje és módja; az ünnep „kellékei” (pirostojás); ételei, étkezési szokásai (pl. sonka megszentelése, aztán evése, nagyböjt) megismerése; az ünnephez fűződő dalok, mondókák, köszöntők megismerése (saját nyelvjárásán is) és előadása (dramatikus játékok); személyes élmények felidézése (pl. a nagyiéknál úgy ünnepeltünk, hogy…, amikor kicsi voltam, akkor …); az ünnepekhez kötődő ajándékok és díszek készítése; részvétel a családi és iskolai húsvéti előkészületekben; az ünnephez alkalmazkodó népviselet megismerése (pl. nagypéntek, húsvét).  Az ünnepekhez kapcsolódó műalkotások megismerése. | *Horvát nyelv és irodalom; magyar nyelv és irodalom:* mondókák, köszöntők, versek, elbeszélések.  *Környezetismeret:* régen és ma.  *Vizuális kultúra:* az ünnepekhez kötődő díszek készítése, műalkotások megismerése.  *Technika, életvitel és gyakorlat:* díszek készítése, asztalterítés, jellemző ételek. |

|  |  |
| --- | --- |
| **Kulcsfogalmak** | Mindenszentek, Márton-nap, virágvasárnap, húsvét; pirostojásfestés. |

|  |  |  |
| --- | --- | --- |
| **Tematikai egység** | **A hazai horvátság zenei és tánckultúrája, valamint népviselete** | **Órakeret 8 óra** |
| **Előzetes tudás** |  | |
| **A tematikai egység nevelési-fejlesztési céljai** | A kulturális kompetencia fejlesztése, a hagyományok és szokások megismertetése és ápolásuk kialakításának segítése. A nyelvi kommunikációs képesség, a kreativitás, valamint az együttműködési képesség fejlesztése. A hallott és olvasott szöveg értésének, valamint az előadókészségnek a fejlesztése. A mozgáskultúra fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Az 1‑2. évfolyamra meghatározott ünnepekhez kapcsolódó dalok és zenék megismerése és előadása.  Gyermektáncok és -játékok megismerése, elsajátítása és előadása.  Népviseletek motívumainak s más népi motívumok rajzolása, festése, egyéb képzőművészeti megjelenítése (pl. motívumok [tambura] kirakása magvakból, mozaik készítése).  Jellegzetes népi hangszerek bemutatása, megismerése (pl. duda, tambura). | *Ének-zene; dráma és tánc; testnevelés és sport:* az ünnepekhez kötődő dalok, zenék, gyermektáncok és játékok, a későbbi évfolyamokon tanulandó táncok egyes lépései.  *Vizuális kultúra:* népviseleti és más népi motívumok. |

|  |  |
| --- | --- |
| **Kulcsfogalmak** | Tambura, dal, gyermekjáték. |

|  |  |  |
| --- | --- | --- |
| **Tematikai egység** | **A hazai horvátság épített környezete és annak berendezési tárgyai** | **Órakeret 8 óra** |
| **Előzetes tudás** |  | |
| **A tematikai egység nevelési-fejlesztési céljai** | A nyelvi kommunikációs képesség fejlesztése. A kreativitás fejlesztése. Az együttműködési képesség fejlesztése. Az önismeret, valamint az összetartozás érzésének fejlesztése. A családon belüli munkamegosztás szükségességének megértetése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A tanuló szűkebb környezete, otthona: ház, melléképületek, udvar, kert, utca ‑ régen és ma: összehasonlítás személyes tapasztalatok, vizuális források alapján.  Háztartási eszközök régen és ma.  A ház körüli és a kerti munkákhoz szükséges eszközök megnevezése, használatuk bemutatása.  Tevékenységek, munkák a házban és a ház körül; mely tevékenységekben vesz részt a tanuló. | *Környezetismeret:* kerti munkák, munkaeszközök.  *Technika, életvitel és gyakorlat:* munkák, tevékenységek a házban és a ház körül. |

|  |  |
| --- | --- |
| **Kulcsfogalmak** | Otthon, ház, kert, konyhakert, melléképület, istálló, ól, pajta. |

|  |  |  |
| --- | --- | --- |
| **Tematikai egység** | **Népi mesterségek, munkaeszközeik és az általuk készített termékek** | **Órakeret 10 óra** |
| **Előzetes tudás** |  | |
| **A tematikai egység nevelési-fejlesztési céljai** | A kulturális kompetencia fejlesztése. A hagyományok és szokások megismertetése és azok ápolásának megismertetése. A nyelvi kommunikációs képesség és a kreativitás fejlesztése. Az együttműködési képesség és az önismeret fejlesztése. Az érzékelés, észlelés és a figyelem fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Két népi mesterség (pl. kosárfonás, takács, kovács, molnár) megismerése, munkaeszközeik és előállított termékeik elnevezése.  Kukoricacsuhéból, szalmából figurák, képek stb. készítése.  Nemezből különféle tárgyak készítése. | *Horvát nyelv és irodalom; magyar nyelv és irodalom:* versek, elbeszélések, néprajzi szövegek.  *Környezetismeret:* termékek elnevezése.  *Technika, életvitel és gyakorlat:* figurák, képek, tárgyak készítése. |

|  |  |
| --- | --- |
| **Kulcsfogalmak** | Kosárfonás, szövés, kovácsolás, őrlés. |

|  |  |  |
| --- | --- | --- |
| **Tematikai egység** | **A természet változásainak megfigyelése az ünnepekhez, a ház körüli tevékenységekhez kapcsolódóan** | **Órakeret 6 óra** |
| **Előzetes tudás** |  | |
| **A tematikai egység nevelési-fejlesztési céljai** | Környezettudatosságra való nevelés. A természetszeretet fejlesztése. A nyelvi kommunikációs kompetencia fejlesztése. Az önismeret és a társas kultúra fejlesztése. Az együttműködési képesség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A tanult ünnepek és évszakok közötti kapcsolat – dátumok (pl. adventi kalendárium készítése); az ünnepek időrendbe állítása.  Az évszakok alapvető időjárási jellemzőinek megfigyelése.  Az egyes évszakok alapvető külső megnyilvánulásai és termései, pl. tavasz – rügyezés, lombosodás, virágnyílás, gyümölcsök; őszi levél- és vadgesztenyegyűjtés.  A természet gyümölcseinek felhasználása különböző díszek, tárgyak készítéséhez, pl. vadgesztenyéből figurák készítése, karácsonyi alma- és narancsdísz készítése szegfűszeggel, virágszirmokból, növényi szárakból könyvjelző készítése. | *Horvát nyelv és irodalom; magyar nyelv és irodalom:* versek, elbeszélések.  *Környezetismeret:* évszakok, időjárás, gyümölcsök.  *Technika, életvitel és gyakorlat:* díszek, tárgyak készítése.  *Vizuális kultúra:* gyümölcsök, virágok rajzolása és festése, műalkotások megismerése. |

|  |  |
| --- | --- |
| **Kulcsfogalmak** | Évszak. |

|  |  |
| --- | --- |
| **A fejlesztés várt eredményei a két évfolyamos ciklus végén** | A tanuló ismeri személyes adatait, nemzetiségi hovatartozását, a családi, rokonsági elnevezéseket, kapcsolatokat és megnevezéseket. Meg tudja nevezni barátait, ismeri és meg tudja nevezni a kapcsolattartás formáit.  Ismeri az ünnepek elnevezését, a hozzájuk kapcsolódó szokásokat. Ismer népköltészeti, valamint a műköltészeti alkotásokat, elő tudja adni őket. Képes felfogni az ünnepek jelentőségét az emberek életében. Elsajátította az ünnepekhez kapcsolódó díszek, ajándéktárgyak készítési módját.  Megismeri, elsajátítja és előadja a tanult gyermektáncokat és - játékokat. Tud népviseleti és más népi motívumokat rajzolni, festeni, egyéb képzőművészeti módon megjeleníteni. Megismert jellegzetes népi hangszereket.  Ismeri az otthon, ház, udvar, kert fogalmával kapcsolatos kifejezéseket és tevékenységeket, a hozzájuk kapcsolódó eszközöket és használatukat.  Megismert két népi mesterséget, a hozzájuk kapcsolódó munkaeszközöket és előállított termékeiket.  Ismeri a tanult ünnepek dátumait; az egyes évszakok alapvető időjárási jellemzőit, az egyes évszakok alapvető külső megnyilvánulásait és terméseit. |

**3‑4. évfolyam**

A harmadik és negyedik évfolyam szoros kapcsolatban áll az első két osztállyal. Különbség abból adódik, hogy ebben az időszakban azok a tanulási és tanítási folyamatok erősödnek, amelyek az iskolai teljesítményhez kötődnek. A tanulók személyes motiváltságára különös hangsúlyt kell fektetni.

|  |  |  |
| --- | --- | --- |
| **Tematikai egység** | **Énkép, család, rokonság, barát** | **Órakeret 4 óra** |
| **Előzetes tudás** | A személyes adatok ismerete. A nemzetiségi hovatartozás ismerete. A családi és rokonsági elnevezések és kapcsolatok ismerete és megnevezése, a barátok megnevezése, a kapcsolattartás formáinak ismerete és megnevezése. | |
| **A tematikai egység nevelési-fejlesztési céljai** | Önismeretre, az önelfogadás vállalására való nevelés. A családi életre való nevelés. A társas kultúra és az önazonosság fejlesztése, megerősítése és megőrzése. A gondolkodási képességek fejlesztése. A másság elfogadására való nevelés. A nyelvi kommunikációs képesség fejlesztése. A családon belüli munkamegosztás szükségességének fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A család fogalma, együttélési és együttműködési normák a családban, a szabályok szükségessége.  Lakóhelyem: a lakóhely megnevezése, horvát elnevezése, lakosság összetétele (élnek-e benne még horvátok, esetleg más nemzetiségek a magyarokon kívül), miért.  Családi ünnepek és az ezekhez kötődő szokások.  A családi szerepekhez kapcsolódó feladatok, hol az én helyem, mik a feladataim.  Kik és miért a rokonaim (közeli és távoli rokonok)?  Kik miért a barátaim, a család barátai?  Családi szituációs játék előadása.  Kommunikáció: a tanuló és a szülők/nagyszülők/rokonok/barátok anyanyelve, a mindennapi kommunikáció nyelve, a felsoroltak közötti kapcsolattartás nyelve; miért éppen az adott nyelv. | *Horvát nyelv és irodalom; magyar nyelv és irodalom:* versek, olvasmányok.  *Dráma és tánc:* a családi ünnepek táncai, szituációs játékok.  *Környezetismeret:* a lakóhely, valamint a rokonok lakhelye a térképen. |

|  |  |
| --- | --- |
| **Kulcsfogalmak** | Család, rokon, barát, anyai, apai nagybáty, nagynéni, unokatestvér, dédapa, dédanya. |

|  |  |  |
| --- | --- | --- |
| **Tematikai egység** | **Haza, anyaország** | **Órakeret 4 óra** |
| **Előzetes tudás** | Magyarország: szülőföld, Horvátország: anyaország. | |
| **A tematikai egység nevelési-fejlesztési céljai** | Nemzeti öntudatra és hazafiságra való nevelés. Állampolgárságra, demokráciára nevelés. Interkulturális kompetenciára nevelés. Az önismeret és társas kultúra fejlesztése. Toleranciára, a másság elfogadására való nevelés. Európaiságra való nevelés. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A család fogalmának kiszélesítése – nemzeti közösség.  A legfontosabb horvát és magyar nemzeti ünnepek és időpontjaik megismerése.  A horvát és magyar nemzeti szimbólumok (zászló, himnusz) ismerete: zászlók készítése, a himnuszok előadása.  Képek gyűjtése, „albumok” készítése a hazáról és az anyaországról (pl. tájak, emberek, népviseletek). | *Horvát nyelv és irodalom; magyar nyelv és irodalom:* versek, olvasmányok, legendák, a nemzeti himnuszok szövege.  *Környezetismeret:* Horvátország és Magyarország elhelyezkedése a térképen, fővárosuk megkeresése.  *Ének-zene:* a nemzeti himnuszok zenéje.  *Vizuális kultúra:* albumok, zászló készítése. |

|  |  |
| --- | --- |
| **Kulcsfogalmak** | Szülőföld, haza, anyaország, anyanemzet, horvát és magyar zászló, himnusz. |

|  |  |  |
| --- | --- | --- |
| **Tematikai egység** | **Ünnepek, szokások** | **Órakeret 14 óra** |
| **Előzetes tudás** | A már tanult ünnepek jelentése és jelentősége. Az ünneplés ideje és módja. Az ünnephez fűződő szokások és egyéb hagyományok megismerése, dátumai. | |
| **A tematikai egység nevelési-fejlesztési céljai** | A nemzeti öntudatra nevelés. A kulturális kompetencia, a nyelvi kommunikációs képesség, valamint a hallott és olvasott szöveg értésének és az előadókészségnek a fejlesztése. A hagyományok és szokások, valamint azok ápolásának megismertetése. Az önismeret, a társas kultúra, valamint az együttműködési képesség fejlesztése. Az esztétikai-művészeti kifejezőképesség, a mozgáskultúra fejlesztése. A kreativitás fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A már tanult ünnepekről szóló ismeretek bővítése, pl. mit miért úgy készítenek (asztalterítés, búza ültetése, barkaszentelés), milyen ételeket készítenek (böjti ételek, sonka megszentelése); népviselet egyes ünnepeken.  Új ünnepek megismerése: Nagyboldogasszony, Szent István, Pünkösd, Szent Katalin.  Az ünnepekhez tartozó díszek, eszközök, ajándékok készítése.  Az ünnepekhez kapcsolódó dalok, mondókák, köszöntők ismeretének bővítése.  Az ünnepekhez tartozó élmények felidézése.  Dramatikus játékok előadása.  Régi fényképek gyűjtése. | *Horvát nyelv és irodalom; magyar nyelv és irodalom:* versek, olvasmányok, néprajzi szövegek, köszöntők, mondókák.  *Környezetismeret:* régen és ma.  *Ének-zene:* dalok, zenék.  *Vizuális kultúra:* műalkotások.  *Technika, életvitel és gyakorlat:* asztalterítés, díszek, ajándékok készítése.  *Dráma és tánc:* dramatikus játékok, pl. pünkösdölés. |

|  |  |
| --- | --- |
| **Kulcsfogalmak** | Nagyboldogasszony ünnepe, István-nap, Pünkösd, Katalin-nap; dal, mondóka, köszöntő, étel és népviselet. |

|  |  |  |
| --- | --- | --- |
| **Tematikai egység** | **Népköltészet** | **Órakeret 4 óra** |
| **Előzetes tudás** | Népi mondókák, kiszámolók, népmesék, szólások. | |
| **A tematikai egység nevelési-fejlesztési céljai** | A hagyományok és szokások, valamint azok ápolásának megismertetése. A kulturális kompetencia, a nyelvi kommunikációs képesség, valamint a hallott és olvasott szöveg értésének és az előadókészségnek a fejlesztése. Az idegen nyelvi kommunikáció fejlesztése. Az együttműködési és az empatikus képesség fejlesztése. A kreativitás fejlesztése. A térbeli és időbeli tájékozódási képesség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Népi mondókák ismerete, előadása.  Kiszámolók ismerete, alkalmazása a napi játékok alkalmával.  Népmesék ismerete, előadása, dramatizálása.  Szólások és közmondások ismerete, alkalmazása.  A mindennapi életben használatos szólások és közmondások magyar megfelelőinek ismerete. | *Horvát nyelv és irodalom; magyar nyelv és irodalom:* mondókák, kiszámolók, szólások, közmondások, népmesék.  *Dráma és tánc:* népmesék dramatizálása. |

|  |  |
| --- | --- |
| **Kulcsfogalmak** | Népi mondóka, kiszámoló, népmese, szólás, közmondás. |

|  |  |  |
| --- | --- | --- |
| **Tematikai egység** | **A hazai horvátság zenei és tánckultúrája, valamint népviselete** | **Órakeret 8 óra** |
| **Előzetes tudás** | Az egyes ünnepekhez kapcsolódó zenei alkotások, táncok és népviseletek ismerete. | |
| **A tematikai egység nevelési-fejlesztési céljai** | A kulturális kompetencia, a nyelvi kommunikációs képesség, valamint a hallott és olvasott szöveg értésének és az előadókészségnek a fejlesztése. A hagyományok és szokások, valamint azok ápolásának megismertetése. Az együttműködési képesség fejlesztése. A mozgáskultúra fejlesztése. A kreativitás fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A 3‑4. évfolyamra meghatározott ünnepekhez kapcsolódó dalok és zenék megismerése és előadása.  Gyermektáncok és -játékok megismerése, elsajátítása és előadása.  Népviseletek motívumainak s más népi motívumok rajzolása, festése, egyéb képzőművészeti megjelenítése (pl. motívumok kirakása magvakból, mozaik készítése, festés, rajz).  Jellegzetes népi hangszerek megismerése, bemutatása, megszólaltatása. | *Ének-zene*: dalok, zenék, hangszerek.  *Dráma és tánc:* gyermektáncok, gyermekjátékok, dramatikus játékok.  *Vizuális kultúra:* népviseleti és más népi motívumok.  *Technika, életvitel és gyakorlat:* díszek, képeslapok készítése. |

|  |  |
| --- | --- |
| **Kulcsfogalmak** | Dal, zene, gyermektánc, gyermekjáték, népi motívum. |

|  |  |  |
| --- | --- | --- |
| **Tematikai egység** | **A hazai horvátság épített környezete és annak berendezési tárgyai** | **Órakeret 10 óra** |
| **Előzetes tudás** | Az otthon, ház, udvar, kert fogalmával kapcsolatos kifejezések és tevékenységek, a hozzájuk kapcsolódó eszközök ismerete. | |
| **A tematikai egység nevelési-fejlesztési céljai** | Az elődök emlékeinek ápolása. A nyelvi kommunikációs képesség fejlesztése. A kreativitás fejlesztése. Az önismeret, az együttműködési képesség, valamint az összetartozás érzésének fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A lakóhely jelentősebb épületeinek ismerete (pl. iskola, községháza, kultúrotthon, templom); fényképek, adatok gyűjtése, a dokumentumok alapján néhány mondatos összefoglalás szóban.  A település életét meghatározó személyek nevének összeírása és jelentős cselekedetük megjelölése.  Bútorok a házban – jellegzetes díszítőelemek; bútorok rajzolása.  A helyi temető: az elhunytak neveinek nyelve – gyűjtés; a sírok ápolása.  A saját szoba bemutatása; mennyiben tér el a régi szobáktól.  Hímzésminták rajzolása, egyszerű hímzés készítése. | *Horvát nyelv és irodalom; magyar nyelv és irodalom:* legendák, történeti dokumentumok, neves személyiségek.  *Környezetismeret:* régen és ma, a lakóhely épületei, a lakhely temetője.  *Vizuális kultúra:* díszítőelemek, bútorok, hímzésminták.  *Technika, életvitel és gyakorlat:* hímzés. |

|  |  |
| --- | --- |
| **Kulcsfogalmak** | Bútor, díszítőminta. |

|  |  |  |
| --- | --- | --- |
| **Tematikai egység** | **Népi mesterségek, munkaeszközeik és az általuk készített termékek** | **Órakeret 10 óra** |
| **Előzetes tudás** | Két népi mesterség ismetere, munkaeszközeik és előállított termékeik elnevezése | |
| **A tematikai egység nevelési-fejlesztési céljai** | A hagyományok és szokások, valamint azok ápolásának megismertetése. A kulturális kompetencia és a nyelvi kommunikációs képesség fejlesztése. Az önismeret és az együttműködési képesség fejlesztése. A kreativitás, az érzékelés, észlelés és a figyelem fejlesztése. A matematikai kompetencia fejlesztése. Az esztétikai-művészeti érzék és az ízlés fejlesztése. A hatékony önálló tanulás fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Két népi mesterség (pl. kosárfonás, takács, kovács, molnár, gerencsér/fazekas, asztalos, kádár) megismerése, munkaeszközeik és előállított termékeik elnevezése.  Lehetőség szerint a feldolgozandó kézműipar demonstrációja iskolában vagy tájházban, skanzenban, múzeumban; a mesterség kipróbálása.  Népi mesterségek termékei a modern lakásban.  Mesterségek, szakmák a családban.  Mi szeretnék lenni – vágyott szakmám, foglalkozásom. | *Horvát nyelv és irodalom; magyar nyelv és irodalom:* versek, elbeszélések, néprajzi szövegek.  *Környezetismeret:* termékek elnevezése.  *Technika, életvitel és gyakorlat:* barkácsolás, agyagozás. |

|  |  |
| --- | --- |
| **Kulcsfogalmak** | Fazekasság, asztalosság, hordókészítés. |

|  |  |  |
| --- | --- | --- |
| **Tematikai egység** | **A természet változásainak megfigyelése a megjelölt tematikai egységekhez igazodva; állat- és növényvilág** | **Órakeret 12 óra** |
| **Előzetes tudás** | A tanult ünnepek dátumainak ismerete, az egyes évszakok alapvető időjárási jellemzőinek ismerete, az egyes évszakok alapvető külső megnyilvánulásainak és terméseinek ismerete. | |
| **A tematikai egység nevelési-fejlesztési céljai** | Környezettudatosságra való nevelés, a természetszeretet fejlesztése. A nyelvi kommunikációs kompetencia fejlesztése. Az együttműködési képesség, az önismeret és a társas kultúra fejlesztése. A testi és lelki egészségre való nevelés. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A legfontosabb kerti és mezei virágok, zöldség- és gyümölcsfajták felismerése és megnevezése; házi konyhakert bemutatása; rajz, festmény készítése.  A legismertebb házi, mezei, erdei és vadállatok bemutatása (pl. kinézete, tápláléka, lakóhelye); rajz, festmény készítése.  Kedvenc állatom bemutatása – szóbeli és egyéb módon (pl. fotó, képzőművészeti) való bemutatás.  Állat, természet és ember kapcsolatának felismerése konkrét példák alapján.  Az időjárással kapcsolatos ismeretek bővítése.  Az évszaknak/időjárásnak megfelelő öltözék.  Tájékozódás térben.  Az évszakok betegségei (pl. allergia, megfázás, köhögés).  Az évszakokhoz kapcsolódó házi, mezei, erdei munkák (pl. termények betakarítása, szántás, vadon élő állatok etetése).  Állatmesék. | *Horvát nyelv és irodalom; magyar nyelv és irodalom:* versek, olvasmányok, képregények, állatmesék.  *Környezetismeret:* növények, állatok, időjárás, évszakok.  *Technika, életvitel és gyakorlat:* öltözködés, betegségek, egészséges életmód, betakarítás, vadon élő állatok etetése.  *Vizuális kultúra:* rajzolás, festés. |

|  |  |
| --- | --- |
| **Kulcsfogalmak** | Kerti virág, mezei virág, zöldség, gyümölcs, házi, mezei és erdei állat, öltözködés. |

|  |  |
| --- | --- |
| **A fejlesztés várt eredményei a két évfolyamos ciklus végén** | A tanuló meg tudja határozni korosztályának megfelelő szinten a család, a rokon és a barát fogalmát. Önálló véleményt tud megfogalmazni a barátról, arról, hogy miben hasonlít másokhoz és miben tér el, valamint arról, hogy miben mutatkozik meg horvát volta.  A tanuló ismeri a szülőföld, a haza, az anyaország, az anyanemzet fogalmát, a két nemzet szimbólumait (zászló, himnusz). A szülőföld és az anyaország földrajzi elhelyezkedését.  Ismeri az ünnepek elnevezését, a hozzájuk kapcsolódó szokásokat és népköltészeti, valamint műköltészeti alkotásokat, azokat memorizálja és előadja. Képes felfogni az ünnepek jelentőségét az emberek életében. Elsajátítja az ünnepekhez kapcsolódó díszek, ajándéktárgyak készítését. Ismeri az ünnepekhez kapcsolódó étkezési szokásokat és népviseletet.  Ismer népi mondókákat, kiszámolókat, népmeséket, szólásokat és közmondásokat. A kiszámolókat, szólásokat és közmondásokat használja a mindennapi életben. Ismeri a mindennapi életben használatos szólások és közmondások magyar megfelelőit.  Bővíti ismereteit a horvát dalok, táncok, játékok, zenék, hangszerek megismerésében. Előad dalokat, táncokat, játékokat, esetleg zenéket. Megismer jellegzetes népi motívumokat, azokat meg tud jeleníteni különböző technikákkal.  Ismeri a lakóhelye jelentősebb épületeit, a település életét meghatározó személyek nevét, jelentős cselekedetüket. Ismeri a bútorok nevét és díszítőelemeit, hímzésmintákat tud rajzolni.  Bővíti ismereteit újabb két népi mesterséggel, megismeri azok munkaeszközeit és előállított termékeit.  Felismeri és megnevezi a legfontosabb kerti, mezei virágokat, zöldségeket és gyümölcsfajtákat, a legismertebb házi-, mezei, és erdei állatokat, az öltözködési ruhadarabokat, az évszakokhoz kapcsolódó házi, mezei, erdei munkákat, valamint meg tudja nevezni az évszakokhoz kapcsolódó alapvető ruhadarabokat. |