**4. évfolyam**

Egyszerű horvát nyelvű szövegek megértésének, értelmezésének fejlesztése állandó feladata a nyelvtanárnak. A horvát nyelv adott szituációhoz igazodó helyes használatának erősítése azért fontos, mert ez képezi alapját és kiinduló pontját valamennyi újonnan kijelölt nyelvi tevékenységnek.

Különösen fontos a kulturált nyelvi magatartás megalapozása, a szókincs aktivizálása szövegalkotó feladatokkal.

Az alapvető horvát nyelvi kommunikáció kialakulása lehetőséget teremt a hazai és az anyaországi horvátokkal való kapcsolattartásra.

A hangos és néma olvasás gyakorlása lehetőséget teremt a horvát nyelvű írott és hallott szövegek önálló megértéséhez, mely megalapozza az önálló szövegalkotást.

A rövidebb szövegek, olvasmányok feldolgozása fejleszti a tanulók kritikai érzékét, és a saját vélemény megfogalmazása mellett a másik meghallgatásával ítélőképességét is.

A szövegfeldolgozás lehetőséget teremt egyszerű irodalmi formákkal kapcsolatos tapasztalatok szerzésére, szerkezeti sajátosságok felfedezésére, a horvát nyelv és a horvát kultúra hagyományainak megismerésére, az olvasás megszerettetésére.

Az írásbeli szövegalkotás megtanítása különböző horvát nyelvű olvasmányok feldolgozásával fejleszthető, és hozzájárul az árnyalt, gazdag szókincs kialakításához.

Az önálló tanulás eljárásainak elsajátítása az olvasás-szövegértés képességének és az ismeretszerző képességeknek az intenzív fejlesztését szolgálja. Fontos a tanulási szokások és technikák tanulása, a különféle források és azok használatának, az információszerzés lehetőségeinek megismerése.

A 4. évfolyamon a helyesírás fejlesztésének célja az életkornak megfelelő nyelvi, helyesírási készség kialakítása.

Az alapszintű horvát nyelvtani ismeretek megszerzésével elkezdődik a tudatos nyelvszemlélet kialakulásának folyamata. Fejlődésnek indul az igényes nyelvi kifejezésre való törekvés, az önértékelő képesség, a kritikai érzék és az igényes, változatos és kifejező nyelvhasználatra való törekvés különféle kommunikációs helyzetekben.

A tantárgy órakerete:

|  |  |  |  |  |
| --- | --- | --- | --- | --- |
| Évfolyam | Heti órakeret | Évi órakeret | Kerettantervi órakeret | Helyi tervezésű órakeret |
| 1. | 5 | 180 | 162 | 18 |
| 2. | 5 | 180 | 162 | 18 |
| 3. | 5 | 180 | 162 | 18 |
| 4. | 5 | 180 | 162 | 18 |

**4. évfolyam:**

|  |  |  |  |
| --- | --- | --- | --- |
| Tematikai egység címe | Kerettantervi óraszám | Helyi többlet óraszám | Témakör összes időkerete |
| 1. **Beszédkészség, szóbeli szövegek megértése, értelmezése és alkotása** | 71 | 3 | 74 |
| 1. **Olvasás, az írott szöveg megértése** | 35 | 4 | 39 |
| 1. **Az írás, szövegalkotás** | 20 | 2 | 22 |
| 1. **A tanulási képesség fejlesztése** | 8 | 2 | 10 |
| 1. **Anyanyelvi kultúra, ismeretek az anyanyelvről** | 15 | 2 | 17 |
| 1. **Irodalmi kultúra, az irodalmi művek értelmezése** | 10 | 3 | 13 |
| 1. **Az ítélőképesség, az erkölcsi, az esztétikai és a történeti érzék fejlesztése** | 3 | 2 | 5 |
| Évfolyam összesen: | 162 | 18 | 180 |

|  |  |  |
| --- | --- | --- |
| **Tematikai egység/ Fejlesztési cél** | **Beszédkészség, szóbeli szövegek megértése, értelmezése és alkotása** | **Órakeret 138 óra** |
| **Előzetes tudás** | Egyszerű szóbeli közlések megértése. Kérdésekre értelmes, rövid válaszok adása. A mindennapi kommunikáció alapformáinak alkalmazása a szokás szintjén: köszönés, bemutatkozás, megszólítás, kérdezés, kérés, köszönetnyilvánítás, köszöntés. | |
| **A tematikai egység nevelési-fejlesztési célja** | A horvát nyelvi szóbeli kommunikáció és megértés továbbfejlesztése, a horvát nyelvi aktív szókincs intenzív gyarapítása.   1. A szóbeli szövegalkotási készség fejlesztése, rövid szöveg, beszéd alkotásán keresztül. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| A helyes kiejtés, mondatintonáció alkalmazása különféle mindennapi kommunikációs helyzetekben (pl. *párbeszéd, szituációs gyakorlat, kiscsoportos beszélgetés*).  Pontosságra törekvés szövegolvasáskor, szövegmondáskor.  Figyelem a horvát nyelvi kommunikációban a beszélgetőtársra (*pl. vásárlás, bemutatkozás*).  A beszéd lényegének megértése és reagálás a beszédre.  Értelmező versmondás (pl. *versek az évszakokról, ünnepekről, állatokról)*.  Állandósult horvát szókapcsolatok, szólások, közmondások jelentésének értelmezése az olvasott szövegekben – összevetésük a magyar megfelelővel.  Az olvasmányokban található, ritkábban használt szavak vagy tájnyelvi kifejezések használatával az aktív horvát nyelvi szókincs gyarapítása (*pl. virágok neve, rokonok megnevezése*).  Néhány mondatos rövid szöveg alkotása olvasmányok tartalmáról. | A tanuló   * értelmesen és érthetően fejezi ki gondolatait; * használja a mindennapi érintkezésben az udvarias nyelvi fordulatokat; * bekapcsolódik csoportos beszélgetésbe, történetalkotásba, közös élményekről, tevékenységekről való beszélgetésekbe, értékelésbe. | *Minden tantárgy*: összefüggő beszéd.  *Vizuális kultúra*: saját élmény vizuális megjelenítése.  *Magyar nyelv és irodalom:* horvát nyelvi állandósult szókapcsolatok összevetése a magyarral.  *Ének-zene*: ritmusgyakorlatok. |

|  |  |
| --- | --- |
| **Kulcsfogalmak/ fogalmak** | Hangsúly, hanglejtés, hangerő, beszédtempó, nyelvjárás, állandósult szókapcsolat, ritmus. |

|  |  |  |
| --- | --- | --- |
| **Tematikai egység/ Fejlesztési cél** | **Olvasás, írott szöveg megértése** | **Órakeret 66 óra** |
| **Előzetes tudás** | A horvát nyelv legalapvetőbb – írásra, olvasásra vonatkozó – ismereteinek megléte. | |
| **A tematikai egység nevelési-fejlesztési célja** | A hangos és néma olvasás fejlesztése. Az értő olvasás fejlesztése különböző szövegtípusok feldolgozásán keresztül. Információkeresés egyszerű horvát szövegekből.  Irányított tartalommondás, és különböző szövegekben való eligazodás fejlesztése. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Életkori sajátosságoknak megfelelő, rövid horvát köznyelvi és irodalmi szövegek megismerése, ezek megértése *(pl. évszaknak megfelelő öltözködés, sportágak*).  Magabiztos néma és hangos olvasás egyszerűbb, az életkori sajátosságoknak megfelelő mondatok szintjén.  Irányított olvasás, adatok kikeresése egyszerű szövegben, ábrákban, táblázatokban – ezek alkalmazása a szövegértés érdekében (*pl. az időjárás jellemzői, étkezés, vásárlás*).  Az olvasmányokhoz kapcsolódó gondolatok kifejezése, információk kikeresése, értelmezése, valamint ehhez kapcsolódó élmények elmondása (pl. *közlekedés, lakóhely bemutatása*).  Rövid szövegek tartalmának elmondása tanítói irányítással  (*nyári élmény, barátaim*). | A tanuló   * az olvasás terén motivált, érdeklődő; * értelmezi és értékeli az életkori szintjének megfelelő horvát nyelvi szöveg információit és gondolatait; * megfelelő nyelvi tudatossággal rendelkezik. | *Környezetismeret:* önálló tanulás, szövegfeldolgozás kialakítása.  *Erkölcstan:* én magam; az én világom.  *Vizuális kultúra*: személyes élmények és irodalmi szöveg alapján képek készítése.  *Horvát népismeret:* rövidebb népköltészeti, esetleg nyelvjárási szövegek olvasása.  *Magyar nyelv és irodalom:* hangos és néma olvasás. |

|  |  |
| --- | --- |
| **Kulcsfogalmak/ fogalmak** | Szöveg, adat, szövegértés, táblázat, információ. |

|  |  |  |
| --- | --- | --- |
| **Tematikai egység/ Fejlesztési cél** | **Az írás, szövegalkotás** | **Órakeret 40 óra** |
| **Előzetes tudás** | A horvát nyelv magyartól eltérő betűinek ismerete, írása. Horvát szavak, szószerkezetek, rövid mondatok másolása írott és nyomtatott mintáról, a mondat jellemzőinek azonosítása. Egyszerű mondatok alkotása, rövid szöveggé fűzése. | |
| **A tematikai egység nevelési-fejlesztési célja** | Egyszerű szövegek hibátlan másoltatása. Az önkifejezés fejlesztése a különböző szövegformák megismerésén át.  Az írásbeli szövegalkotó készség fejlesztése hétköznapi témákban, horvát nyelven írott egyszerű szövegek alkotásával. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Szósorok, mondatok, egyszerű szövegek hibátlan írása másolással, tollbamondás után, emlékezetből.  Alapvető nyelvhelyességi hibák elkerülése.  Szövegtípusok ismerete (prózai, verses).  Szavak, szószerkezetek, köznapi kifejezések írásbeli fordítása.  Ismeretek a cím szerepéről, a szövegek felépítéséről, a különböző szövegforma jellemzőiről, a bekezdések szerepéről (*pl. verses mese, elbeszélés, párbeszéd*).  A szövegalkotás műveleteinek ismerete: *címválasztás, a szöveg tagolása bekezdésekre, párbeszédek* formázása.  *Leírások* készítése egyszerű tárgyról, növényről, állatról. Külső-belső *jellemzés* készítése emberről.  Rövid szöveges üzenetek, SMS megfogalmazása különféle alkalmakra (pl. *meghívó, gratuláció, üdvözlet*).  Fogalmazásíráskor a megfelelő nyelvi eszközök alkalmazása. | A tanuló   * ismeri az alapvető nyelvhelyességi szabályokat, normákat; * a tanult szövegalkotási ismereteket felhasználja fogalmazáskészítéskor; * a tanult fogalmazási ismeretek felhasználásával képes rövid horvát nyelvű szöveget készíeni; * tud adott vagy választott témáról 5–6 mondatos leírást, jellemzést készíteni. | *Magyar nyelv és irodalom:* szöveg, szövegtípusok, egyszerű mondat; fogalmazás (cím, bekezdés).  *Környezetismeret:* szóbeli szövegalkotás; a környezet leírása, bemutatása.  *Vizuális kultúra:* egyszerű cselekmény, a körülöttünk lévő világ megjelenítése vizuális eszközökkel. |

|  |  |
| --- | --- |
| **Kulcsfogalmak/ fogalmak** | Elbeszélés, leírás, jellemzés; téma, helyszín, szereplő, cselekmény, párbeszéd. Témaválasztás, szógyűjtés, címadás; levél, képeslap, meghívó; SMS, üdvözlet, gratuláció. |

|  |  |  |
| --- | --- | --- |
| **Tematikai egység/ Fejlesztési cél** | **A tanulási képesség fejlesztése** | **Órakeret 14 óra** |
| **Előzetes tudás** | Az alapvető nyelvi készségek kialakulásához szükséges tanulási technikák. Különböző tanulási technikák ismerete. | |
| **A tematikai egység nevelési-fejlesztési célja** | Önálló, hatékony tanulás képességének fejlesztése.  Az alapműveltség elsajátításához szükséges tanulási technikák, eljárások, módok megismertetése, gyakoroltatása. | |

|  |  |  |  |
| --- | --- | --- | --- |
| **Tevékenységek/ismeretek** | | **Követelmények** | **Kapcsolódási pontok** |
| Egyszerű tanulási módok, stratégiák. Tanulás különböző típusú szövegekből.  Ritmus-, mozgás- és beszédgyakorlatokkal kombinált (koncentrációs) memóriagyakorlatok, szövegtanulási technikák (*pl. kiszámolók, mondókák*).  Vázlatkészítés irányítással, tanulás, összefoglalás vázlat segítségével.  Adatok, információk gyűjtésének módjai. Alapismeretek a könyvtár működéséről. A horvát nyelvi szótárak jellemzői (betűrend, címszó), a szótárhasználat módja.  Ismerkedés horvát nyelvű folyóiratokkal (*pl. Hrvatski glasnik, Hrvatske novine, Smib, Modra lasta)*. | | A tanuló   * ismer információforrásokat; * képes önálló tanulásra; * ismer és alkalmaz néhány tanulási módot, stratégiát a különböző tanulási feladatok teljesítése érdekben; * motivált a horvát nyelv tanulása terén, saját érdeklődésének megfelelően információt keres; * képes szöveghűen felidézni horvát népköltészeti/ szépirodalmi alkotásokat (mondóka, vers, ének) és szépirodalmi műveket, illetve azok részleteit. | *Környezetismeret*: információszerzés.  *Magyar nyelv és irodalom:* vázlatkészítés, könyvtár, szótárak.  *Informatika*: információkeresés, internet, weblapok.  *Horvát népismeret*: kalendáriumok, képes szótárak, folyóiratok. |
| **Kulcsfogalmak/ fogalmak** | Információ, tudás, könyvtár, tanulás, vázlat. Internet, szótár, folyóirat. | | |

|  |  |  |
| --- | --- | --- |
| **Tematikai egység/ Fejlesztési cél** | **Anyanyelvi kultúra, ismeretek az anyanyelvről** | **Órakeret 30 óra** |
| **Előzetes tudás** | A horvát nyelv kommunikációs eszközként való alapszintű használata. A horvát nyelv alkalmazásához szükséges alapszintű nyelvtani ismeretek megléte. Az egyszerű horvát szavak, mondatok helyesírási szabályok szerinti írása. Kialakult identitástudat.  Mondatkezdés nagybetűvel. A tanult mondatzáró írásjelek alkalmazása. | |
| **A tematikai egység nevelési-fejlesztési célja** | A nyelvi mintakövetés fejlesztése. A horvát nyelv nyelvtani és lexikai ismereteinek bővítése (szófajok, mondatfajták).  A tanuló önállóságának növelése feladatvégzésben, információszerzésben, -felhasználásban és önellenőrzésben.  A horvát nyelvi tudatosság fokozása. A helyi horvát nyelvjárással kapcsolatos ismeretek bővítése. A helyesírási készség fejlesztése. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Az egyszerű horvát mondatokban a beszélő szándékának felismerése (*pl. útbaigazítás kérése, az idő kifejezése, kínálás étkezésnél*).  Rokon értelmű szavak használata.  A tanult szófajok felismerése és megnevezése.  A jelen idejű igék helyes használata és ragozása beszédben és írásban.  A főnevek csoportosítása nemek és szám szerint.  A köznév és a tulajdonnév csoportjainak megismerése: személynevek, állatnevek, földrajzi nevek, intézmények neve, márkanevek, címek.  A melléknév felismerése és egyeztetése (nemek, egyes/többes szám).  A névmások (személyes, birtokos, kérdő) szerepének megértése, alkalmazásuk a mondatokban.  A leggyakrabban használt egyéb szófajok ismerete (határozószó, kérdőszó, elöljárószó).  A mondatvégi írásjelek helyes használata az egyszerű mondatok végén. | A tanuló   * felismeri és megnevezi a tanult szófajokat, használja a szabályokat; * felismeri, megnevezi és megfelelően jelöli a mondatfajtákat; * rendszerezi alsó tagozaton tanult horvát anyanyelvi ismereteit; * a mondatot nagybetűvel kezdi és megfelelő írásjellel zárja; * a begyakorolt szókészlet körében biztonsággal alkalmazza a tanult helyesírási szabályokat; * írásbeli munkái rendezettek, olvashatóak; helyesírását önellenőrzéssel felülvizsgálja, szükség esetén javítja. | *Környezetismeret:* tulajdonnevek a térképeken; térképvázlat készítése tulajdonnevek feltüntetésével.  *Magyar nyelv és irodalom*: szófajok, mondatok, helyesírás.  *Idegen nyelv*: hasonló szavak. |

|  |  |
| --- | --- |
| **Kulcsfogalmak/ fogalmak** | Szófaj; főnév, köznév, tulajdonnév, személynév, állatnév, intézménynév, földrajzi név, márkanév, cím; ige; igeragozás; melléknév, egyeztetés, számnév, tőszámnév, sorszámnév, személyes névmás, birtokos névmás, kérdő névmás. |

|  |  |  |
| --- | --- | --- |
| **Tematikai egység/ Fejlesztési cél** | **Irodalmi kultúra, az irodalmi művek értelmezése** | **Órakeret 26 óra** |
| **Előzetes tudás** | A horvát nyelvű szöveg olvasásához szükséges alapszintű ismeretek megléte. Irodalmi alkotások ismerete és megfeleltetése a magyar, a nemzetiségi horvát és az anyaországi horvát nyelvben (mondókák, kiszámolók, mesék, dúdolók stb.).  Alapvető irodalmi ismeretek megléte (vers, mese, szereplő). | |
| **A tematikai egység nevelési-fejlesztési célja** | Horvát nyelvű szöveg olvasásának fejlesztése. Egyszerű szövegek felismertetése formájuk, műfajuk és kommunikációs szándékuk szerint.  Az olvasmányok tartalmához kapcsolódva a horvát nemzeti kultúra hagyományainak megismertetése. | |

|  |  |  |
| --- | --- | --- |
| **Tevékenységek/Ismeretek** | **Követelmények** | **Kapcsolódási pontok** |
| Horvát nyelvi szövegek felismerése formájuk, műfajuk és kommunikációs szándékuk szerint.  A horvát olvasmányok téma szerinti csoportosítása *(pl. iskoláról, természetről, ünnepekről szóló szövegek).*  Jellegzetes irodalmi témák, motívumok felfedezése egyszerű horvát prózai és verses szövegekben (*anyák napi, karácsonyi versek, állatokról szóló elbeszélések, mesék).*  A művek szerkezeti jellemzőinek megfigyelése, az események sorrendjének, a mesélő személyének megállapítása.  Mesékre jellemző szókapcsolatok, ismétlődő motívumok felismerése.  Rövidebb irodalmi szövegek (versek, mesék) önálló olvasása.  Ritmus-, mozgás- és beszédgyakorlatokkal kombinált memóriagyakorlatok.  Részvétel csoportos játékokban, bábelőadásokban, jelenetekben (*pl. menjünk cirkuszba, vendégségben voltunk*).  Hazai horvát nemzetiségi és anyaországi horvát irodalmi alkotásokkal kapcsolatos ismeretek bővítése.  Néhány vers, rövid szövegrészlet szöveghű előadása a következő művekből:   * Stanislav Femenić: *Puž na ljetovanju,* Zvonimir Balog: *Pjesme sa šlagom*, Grigor Vitez: *Pjesme,* *Neposlušne stvari* Sunčana Škrinjarić: *Kuća od slova*, Pajo Kanižaj: *Šarabara, pjesme*, Zvonimir Balog: *Male priče o velikim slovima,* Gustav Krklec: *Prvi snijeg,* Gustav Krklec: *Majmun i naočale*, Gustav Krklec: *Telegrafske basne*; * magyarországi horvát szerzők gyermekversei, meséi, elbeszélései, pl. Đuro Franković: *Eci, peci, pec*, *Na vo mlado ljeto,* Stipan Blažetin: *Tralala tralala propjevala svirala;* * az adott régió horvát nyelven író szerzőinek művei vagy azok részletei. | A tanuló   * megnevezi olvasmányai szerzőjét, szereplőit és azok tulajdonságait; * azonosítja a történet idejét és helyszínét, az események sorrendjét; * konkrét esetekben felismeri a mesére jellemző fordulatokat, szókapcsolatokat, mesejellemzőket; * az egyszerű szerkezetű mesék, elbeszélések tartalmát néhány mondattal mondja el. | *Környezetismeret*: környezeti, természeti, környezetvédelmi témájú olvasmányok.  *Magyar nyelv és irodalom:* prózai és verses művek szerkezete.  *Ének-zene*: a népdalok szövege.  *Vizuális kultúra:* mesék, gyermekirodalmi alkotások és azok animációs, filmes adaptációi.  *Dráma és tánc:* szerepjáték, bábjáték, dramatizált jelenetek.  *Testnevelés és sport:* ritmikus mozgásgyakorlatok.  *Horvát népismeret:* rövidebb horvát népismereti témájú szövegek. |

|  |  |
| --- | --- |
| **Kulcsfogalmak/ fogalmak** | Monda, legenda, közmondás, szólás, találós kérdés, elbeszélés, szereplő, ismétlés, ritmus. |

|  |  |  |
| --- | --- | --- |
| **Tematikai egység/ Fejlesztési cél** | **Az ítélőképesség, az erkölcsi, az esztétikai és történeti érzék fejlesztése** | **Órakeret 10 óra** |
| **Előzetes tudás** | A kulturált önkifejezés alapjai. Véleményalkotás egyszerű szituációban. A korosztálynak megfelelő horvát történetek, mesék erkölcsi tanulságának felismerése. | |
| **A tematikai egység nevelési-fejlesztési célja** | Erkölcsi, esztétikai kategóriák megismertetése. A véleményalkotás képességének fejlesztése egyszerű szituációban vagy a tanuló korosztályának megfelelő horvát szépirodalmi művek/részletek alapján. Mások véleményének elfogadtatása. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| A horvát irodalmi alkotásokban megismert helyzetek, azok tanulságának alkalmazása mindennapi helyzetekben.  A művek tanulságainak értelmezése saját szerepünkre, helyzetünkre a mindennapi életünkben, példa bemutatása, mindezek kifejezése más eszközzel is (pl. drámajátékok).  Mások véleményének megértése, elfogadása, vélemények összevetése, érvelés egy vélemény mellett.  Mindennapi konfliktusok átélése dramatikus játékokban, drámajátékban, bábjátékban (*pl. ki az igazi barát, segítségnyújtás társaknak az iskolában*). | A tanuló   * megérti a történetek tanulságait, felismeri azokat hétköznapi helyzetekben; * elfogadja az övétől eltérő véleményeket; * képes beleélésre, azonosulásra az életkori sajátosságainak megfelelő művek befogadása során; * dramatikus és drámajátékok segítségével képes átélni mindennapi konfliktusokat saját és más álláspontból is, azokat életkori szintjén kezelni. | *Erkölcstan*: Értékrend alakulása. Szűkebb és tágabb környezetem, barátság, önismeret.  *Környezetismeret:* egészséges életmód, viselkedési normák.  *Dráma és tánc:* drámajáték, báb.  *Magyar nyelv és irodalom*: irodalmi művek erkölcsi tanulságai.  *Horvát népismeret:* helyi mondák, történetek tanulságai. |

|  |  |
| --- | --- |
| **Kulcsfogalmak/ fogalmak** | Tanulság, vélemény, konfliktus, önismeret, viselkedési normák. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló nyelvi szintjének megfelelően értelmesen és érthetően fejezze ki gondolatait horvát nyelven. Aktivizálja a horvát szókincsét a szövegalkotó feladatokban. Használja a mindennapi érintkezésben az udvarias nyelvi fordulatokat. Beszédstílusát igazítsa beszélgető partneréhez.  Kapcsolódjon be a csoportos beszélgetésbe, történetalkotásba, közös élményekről, tevékenységekről való beszélgetésekbe.  Felkészülés után folyamatosan, érthetően olvasson fel ismert, rövid horvát szöveget. Életkorának, nyelvi szintjének megfelelő szöveget értsen meg néma olvasás útján. Az olvasottakkal kapcsolatos véleményét röviden fogalmazza meg.  Feladatainak megoldásához szükség szerint vegye igénybe az iskola könyvtárát. Igazodjon el a horvát nyelvű könyvekben, gyermekújságokban, szótárakban.  Szöveghűen, megfelelő hangsúlyozással mondja el a horvát nyelvű verseket, szövegeket.  Készítsen adott vagy választott témáról 5–6 mondatos fogalmazást horvát nyelven a tanult fogalmazási ismeretek alkalmazásával.  Az alsó tagozaton tanult anyanyelvi ismeretei legyenek rendszerezettek, ismerje fel a tanult szófajokat, és nevezze meg azokat szövegben is.  A begyakorolt szókészlet körében alkalmazza helyesen a tanult helyesírási szabályokat. Helyesírását önellenőrzéssel vizsgálja felül, szükség esetén javítsa.  Legyen tisztában a tanulás alapvető céljával, ítélőképessége, erkölcsi, esztétikai és történeti érzéke legyen az életkori sajátosságoknak megfelelően fejlett. Legyen nyitott, motivált a nyelvi képességek fejlesztése területén. |

|  |  |
| --- | --- |
| **Az írásbeli és szóbeli kommunikáció különböző formáinak gyakorlása a következő témakörökben**  **1–4. évfolyam** | |
| **Ajánlott témakörök** | **Kapcsolódási pontok** |
| *Család*  Bemutatkozás, család, családtagok, családtagok bemutatása,rokonság, barátok.  Foglalkozások.  Napirend.  Viselkedési szabályok. | *Környezetismeret*: együttélés a családban. |
| *Otthon*  Otthonom, szűkebb környezetem, lakás, szoba, bútorok.  Kedvenc játékaim.  Lakóhelyem, tágabb környezetem, épületek, utcanevek.  Települések, falvak, a magyarországi horvátok települései. | *Környezetismeret:* lakóhelyi környezet.  *Matematika:* tájékozódás a térben, halmazok. |
| *Oktatás, iskola, barátok*  Iskolám, osztálytermünk.  Tantárgyaim, órarend.  Osztálytársaim, barátaim.  Iskolai ünnepek, rendezvények, programok, versenyek. | *Környezetismeret:* baráti kapcsolatok, iskolai közösségek.  *Matematika:* tájékozódás a térben, halmazok. |
| *Kulturális élet, szabadidő*  Szabadidős tevékenységek.  Kedvenc időtöltésem.  Utazás, nyaralás, kirándulás, könyv, házimunka, vendégség.  Mozi, színház, újság, jegyvásárlás, tv, számítógép.  Magyarországi horvát táncok, dalok, népi játékok. | *Ének-zene:* zenehallgatás.  *Vizuális kultúra:* kreatív alkotások. |
| *Étkezés*  Napi étkezések.  Egészséges táplálkozás, ételek–kedvenc ételeim, italaim.  Egyszerű receptek.  Asztalterítés, háztartási eszközök.  Élelmiszerek. | *Környezetismeret:* az ember megismerése és egészsége: tápanyag, élelmiszer, étrend.  *Matematika:* halmazok, állítások igazságának eldöntése, tapasztalati adatok lejegyzése, táblázatba rögzítése. |
| *Idő, időjárás*  Évszakok és hónapok.  A hét napjai és napszakok.  Az óra.  Időjárás. | *Környezetismeret*: az idő mérése, az idő kifejezése a mindennapi kommunikációban; a napszakok, az évszakok váltakozása.  *Matematika*: számok írása, olvasása, állítások igazságának eldöntése, tapasztalati adatok lejegyzése, táblázatba rögzítése. |
| *Öltözködés*  Évszakok és ruhadarabok: női-férfi ruhadarabok.  Kedvenc ruháim, színek, divat, népviselet. | *Környezetismeret; technika, életvitel és gyakorlat*: egészséges életmód – öltözködés.  *Matematika*: halmazok.  *Horvát népismeret:* népviselet. |
| *Sport, egészség*  Az emberi test, testrészek, testápolás, közérzet és mozgás.  Kedvenc sportom. Testrészek, betegség, orvosnál.  Sport, sportágak, mozgás.  Szakkör, hobbi, játék, nemzetiségi gyermekjátékok. | *Környezetismeret*: testrészek, egészségvédelem.  *Testnevelés és sport:* mozgásos játékok. |
| *Természet, állatok*  Napszakok, a hét napjai, hónapok, évszakok.  Időjárás.  Az idő kifejezése.  Kisállatok.  Kedvenc állataim.  Állatok a ház körül.  Vadon élő és állatkerti állatok. | *Környezetismeret:* időjárás, évszakok, időszalag, állatfajták. |
| *Környezet*  Élet falun és városban.  Mezőgazdasági munkák.  Háziállatok.  Növények: zöldségek, gyümölcsök, virágok, kert. | *Környezetismeret:* állatfajták, növények. |
| *Közösségi élet, ünnepek és hagyományok*  Az én ünnepeim, családi ünnepek: születés-, névnap, évfordulók.  Nemzeti, egyházi ünnepek (itthon és az anyaországban).  A település hagyományai. | *Horvát népismeret; környezetismeret:* ünnepek, hagyományok. |
| *Fantázia és valóság*  Kedvenc meséim, könyveim.  Képzeletem világa.  A cirkusz. | *Dráma és tánc:* dramatikus játékok.  *Magyar nyelv és irodalom:* olvasmányok.  *Vizuális kultúra:* képzeletem világa. |
| *Szolgáltatások*  Vásárlás, posta, telefon, étterem, piac.  Közlekedési eszközök. | *Dráma és tánc:* dramatikus játékok.  *Technika, életvitel és gyakorlat:* közlekedési ismeretek. |
| *Politika és történelem*  A település története.  Nevezetességek, épületek.  Ismert személyek. | *Horvát népismeret:* helyismeret, településtörténet, neves emberek. |
| *Horvát irodalom*  *Népköltészet:* horvát és magyarországi horvát mondókák, népdalok, kiszámolók, népi játékok, találós kérdések, mesék, mesefajták.  *Horvátországi szerzők gyermekversei, meséi, elbeszélései*, pl. Stanislav Femenić: *Puž na ljetovanju*, Zvonimir Balog: *Pjesme sa šlagom*, Grigor Vitez: Pjesme, Sunčana Škrinjarić: *Kuća od slova*, Toma Podrug: *Od Solina do Solina*, Pajo Kanižaj: *Šarabara, pjesme*, Stanislav Femenić: *Krijesnice, pjesme,* Zvonimir Balog: *Male priče o velikim slovima*, Gustav Krklec: *Prvi snijeg*, Zlata Kolarić–Kišur:*Tko bi svima ugodio*, Grigor Vitez*: A zašto ne bi*, Stanislav Femenić: *Krijesnice, Puž na ljetovanju,* Gustav Krklec: *Majmun i naočale*, *Telegrafske basne,* Mladen Kušec: *Volim te,* Zvonimir Balog: *Nevidljiva Iva, 365 braće*, Gustav Krklec: *Telegrafske basne*, Luko Paljetak: *Miševi i mačke maglavačke,* Nada Iveljić: *Dođi da ti pri*čam, Sunčana Škrinjarić: *Kakva je to ljubav bila*, Grigor Vitez: *Neposlušne stvari*, Stjepan Jakševac: *Ima jedan razred*, Zvonimir Golob: *Čemu služe roditelji.*  Magyarországi horvát szerzők gyermekversei, meséi, elbeszélései, pl. Đuro Franković*: Eci, peci, pec, Na vo mlado ljeto,* Stipan Blažetin*: Tralala tralala propjevala svirala.* |  |